Jean Tirole har især forsket i, hvordan naturlige [[monopol]]er og andre virksomheder med markedsmagt bedre kan reguleres. Her har han blandt andet fokuseret på [[asymmetrisk information]], hvor virksomhederne har bedre viden om markedet end dem, der skal regulere det. Han fik Nobelprisen for siden 1980'erne at have pustet nyt liv i forskningen inden for [[markedsfejl]] - dvs. situationer, hvor konkurrencen ikke kan fungere eller ikke skaber den optimale situation. I Nobelpriskomiteens begrundelse for tildelingen blev i øvrigt også Laffont nævnt, hvilket opfattes som en antydning af, at Laffont, som var medforfatter sammen med Tirole til mange af nøgleartiklerne i denne sammenhæng, ville have delt Nobelprisen med ham, hvis han stadig havde levet (Laffont døde i 2004).<ref>[http://marginalrevolution.com/marginalrevolution/2014/10/2014-nobel-laureates-in-economics-are-jean-tirole.html Tyler Cowen: The 2014 Nobel Laureate in economics is Jean Tirole. Fra bloggen Marginal Revolution 13. oktober 2014. Hentet 18. oktober 2014.]</ref>
Levende_personer